Kwaku Boateng (politician)

Kwaku Boateng (1925/1926 – 1 May 2006) be Ghanaian politician den barrister wey serve as state minister during de First Republic.

 Early life den education 
Na Opanin Acheampong den Madam Anima Acheampong of Old Tafo born Kwaku Boateng insyd Akyem Abuakwa, Gold Coast. He start school for Old Tafo Primary School, den continue ein middle-school education for Begoro Senior School. For 1941, he enter Mfantsipim School, Cape Coast, den stay there till 1944, wey he transfer go Presbyterian Secondary School for Odumase Krobo, where he get ein Cambridge School Certificate. Boateng proceed go Fourah Bay College, Freetown, Sierra Leone, for 1948 but lef for 1949 then enroll for King’s College, London University. He graduate for 1954 wey he obtain Bachelor of Laws degree, den he get call to de English Bar at Gray’s Inn for 1955. Later dat same year, he get call to de Ghana Bar den enter La Chambers as junior practitioner.

Insyd 1956, Boateng start ein own law practice den stay for private practice till December dat year, wey he get elect as Member of Parliament for Tafo constituency.

 Politics 
Kwaku Boateng be member of de Convention People's Party (CPP) den serve for various roles inside Nkrumah ein government. He be Information Minister, den for 1961, he become Interior Minister. From May 1964, he serve as Minister of Education under Kwame Nkrumah.

 Exile 
After de 24 February 1966 coup d'état by de National Liberation Council (NLC), Boateng, plus other members of de government, go exile. He go United Kingdom with ein family.

 Oda activities 
While he be Minister of Education, Boateng open de Bible House—headquarters of de Bible Society of Ghana—on behalf of Kwame Nkrumah for 1965. He be trustee of de Bible Society till he die. Towards de end of ein political career, Boateng turn evangelist.

 Family 
Paul Boateng, British Labour politician wey be Member of Parliament for Brent South from 1987 to 2005, be Kwaku Boateng ein son. Kwaku Boateng ein wife be Mrs. Eleanor Boateng, wey be Scottish. Ein brothers be Andrew Boateng, wey dey New York, den Francis Boateng, Lieutenant for Los Angeles Police Department insyd de Commercial Crimes Division. Insyd de early 1950s, Kwaku Boateng get affair plus one young woman, wey born am one son, Isaac Boateng. Kwaku Boateng den J. B. Danquah be related thru marriage.

 Death 
Kwaku Boateng die on 1 May 2006, aged 80, for ein son Paul ein house for Cape Town, South Africa, during de period Paul dey serve as High Commissioner to South Africa.

 References 
Category:Year of birth uncertain

Category:1920s births
Category:2006 deaths
Category:Ghanaians
Category:Human
Category:20th-century Ghanaian lawyers
Category:Convention People's Party (Ghana) politicians
Category:Ministers for education of Ghana
Category:Ghanaian MPs 1956–1965
Category:Ministers for information of Ghana
Category:Ministers for de interior of Ghana
Category:Presbyterian Boys' Senior High School alumni
Category:Year of birth uncertain
Category:20th-century Ghanaian politicians